เริ่มกินยาคุมแผงเเรกตอนประจำเดือนหมดไปหลายวันเเล้ว(เกิน 1-5 วันของประจำเดือน)หมายถึงนึกจะเริ่มกินก็เริ่มเลยอ่ะครับถ้าเกิน 1-5 วันตามที่เค้าเเนะนำให้เริ่มกิน จะคุมกำเนิดได้ไหมเเต่ระหว่างนั้นกินต่อเนื่องทุกวันมา 10 วัน 10 เม็ด เเล้วถึงค่อยมามีเพศสัมพันธ์ไม่ได้หมายถึงกินเม็ดเดียวเเล้วมีเลยนะครับ
สวัสดีค่ะ การรับประทานยาคุมกำเนิด (Oral Contraception pills)ยาคุมกำเนิดส่วนใหญ่ที่นิยมใช้จะเป็นแบบฮอร์โมนรวม คือ ประกอบไปด้วย ฮอร์โมน เอสโตรเจนและโปรเจสเตอโรน ที่เท่ากันทุกเม็ด โดยมีทั้งแบบ 28 เม็ด และ 21 เม็ด โดยที่ 28 เม็ด จะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะ จำนวนเม็ดขึ้นอยู่กับยี่ห้อที่เลือกใช้ ส่วนแบบ 21 เม็ดจะเป็นฮอร์โมนทั้งหมดคือตัวเม็ดที่เป็นฮอร์โมน จะมีตัวยาเท่ากันทั้งหมดโดยทั่วไป หลักการคุมกำเนิดของยา คือ ยับยั้งการตกไข่ เพิ่มความเหนียวของมูกปากมดลูกทำให้เยื่อบุโพรงมดลูกบางตัวลง ไม่เหมาะสมต่อการฝังตัวของตัวอ่อนค่ะ โดยทั่วไปอาจใช้เวลา 1-3 เดือนกว่าร่างกายจะสามารถปรับได้อย่างสมบูรณ์ค่ะ ดังนั้นในช่วงเดือนแรกๆที่เริ่มใช้ ในบางครั้งก็อาจมีไข่ตกได้บ้าง จึงมักนิยมให้ใช้ถุงยางอนามัยร่วมด้วยไปก่อนดังนั้น การที่เเนะนำให้เริ่มยาภายในวันที่ 1-5 ของรอบเดือนก่อน นั่นหมายความว่าเพื่อประสิทธิภาพในการยับยั้งการตกไข่ของรอบถัดไปได้อย่างมีประสิทธิภาพมากที่สุด การที่รับประทานช้าไปกว่านั้น อาจทำให้ไม่สามารถยับยั้งการตกไข่ได้ดี การที่มีเพศสัมพันธ์ อาจลองนับจากรอบเดือนก่อนได้ค่ะ ถ้าอยู่ในช่วง 9-18 วันจากวันเเรกของรอบเดือน เเล้วถ้ายับยั้งการตกไข่ได้ไม่ดี อาจถือว่าเพิ่มความเสี่ยงในการตั้งครรภ์ได้อยู่ค่ะอย่างไรก็ตาม โอกาสในการตั้งครรภ์จากการใช้ยาคุมกำเนิด ก็ยังมีได้อยู่ แต่ค่อนข้างต่ำ ประมาณ 0.5/1000 ถ้าในกรณีที่รับประทานยาได้อย่างถูกต้อง ดังนั้น เเนะนำให้สังเกตค่ะ ถ้าหมดแผงประจำเดือนมาตามแผงของยาคุม ถ้าไม่มา หรือมีเลือดออกผิดปกติ เเนะนำให้ตรวจปัสสาวะเพื่อดูการตั้งครรภ์ร่วมด้วยค่ะ